CELEX: E2015P0029
Language: mt
Date: 2015-12-10 00:00:00
Title: Talba għal Opinjoni Konsultattiva mill-Qorti tal-EFTA magħmula minn Hæstiréttur Íslands datata l-10 ta’ Diċembru 2015 fil-kawża Sorpa bs. v l-Awtorità ta’ Kompetizzjoni (Il-Kawża E-29/15)

22.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 480/8
            
         Talba għal Opinjoni Konsultattiva mill-Qorti tal-EFTA magħmula minn Hæstiréttur Íslands datata l-10 ta’ Diċembru 2015 fil-kawża Sorpa bs. v l-Awtorità ta’ Kompetizzjoni
   (Il-Kawża E-29/15)
   (2016/C 480/10)
   Hæstiréttur Íslands, (il-Qorti Suprema tal-Iżlanda) għamlet talba lill-Qorti tal-EFTA permezz ta’ ittra datata l-10 ta’ Diċembru 2015, li waslet għand ir-Reġistru tal-Qorti fl-10 ta’ Diċembru 2015, għal Opinjoni Konsultattiva fil-każ ta’ Sorpa bs vs l-Awtorità ta’ Kompetizzjoni dwar il-mistoqsijiet li ġejjin:
   
               1.
            
            
               Muniċipalità f’Parti Kontraenti għall-Ftehim taż-ŻEE li twettaq, fil-ġurisdizzjoni tagħha, il-ġestjoni tal-iskart f’konformità mad-dispożizzjonijiet tad-Direttivi 75/442/KEE, 1999/31/KE u 2000/76/KE, hija impriża fis-sens tal-Artikolu 54 tal-Ftehim? F’dan ir-rigward, il-Qorti tistaqsi jekk, meta din il-mistoqsija titwieġeb, dawn li ġejjin ikunux sinifikanti: a) Li t-trattament tal-iskart ikun fost il-funzjonijiet tal-muniċipalitajiet preskritti legalment skont il-liġijiet tal-Parti Kontraenti rilevanti. b) Li jista’ jkun hemm il-kompetizzjoni f’dak li għandu x’jaqsam mat-trattament tal-iskart bejn l-entitajiet privati u l-entitajiet pubbliċi skont il-liġijiet tal-Parti Kontraenti. c) Li jkun preskritt, fil-liġijiet tal-Parti Kontraenti, li f’dan il-qasam, muniċipalità ma tistax titolb ħlas ogħla minn dak li jkopri l-ispiża tat-trattament tal-iskart u ta’ attivitajiet relatati.
            
         
               2.
            
            
               Jekk ir-risposta għall-ewwel domanda tkun negattiva, dan japplika wkoll għal impriża kooperattiva li tkun topera minn żewġ muniċipalitajiet jew aktar u li tieħu ħsieb, f’isimhom, il-ġestjoni tal-iskart fiż-żoni operattivi tagħhom?
            
         
               3.
            
            
               Meta jiġi vvalutat jekk l-Artikolu 54 taż-ŻEE japplikax għal attività ta’ muniċipalità jew ta’ impriża kooperattiva, ikun importanti li l-liġijiet tal-Parti Kontraenti inkwistjoni jkun fihom dispożizzjonijiet li jawtorizzaw jew li jobbligaw lill-korpi pubbliċi biex iwettqu l-attività? Huwa kompatibbli mal-Ftehim taż-ŻEE li Parti Kontraenti teżenta, permezz ta’ leġiżlazzjoni, ċerti attivitajiet ta’ entitajiet pubbliċi mill-kamp ta’ applikazzjoni tad-dritt tal-kompetizzjoni?
            
         
               4.
            
            
               Jistgħu muniċipalitajiet li huma s-sidien ta’ impriża kooperattiva bħal dik imsemmija fil-Mistoqsija 2 jitqiesu bħala partijiet kummerċjali tagħha fis-sens tal-Artikolu 54(2)(c) taż-ŻEE? U jekk iva, skont mogħti lis-sidien li ma jkunx disponibbli għal partijiet oħra jikkostitwixxi tqegħid tal-partijiet l-oħrajn fi żvantaġġ fis-sens tal-istess dispożizzjoni?